**Жамбыл облысы**

**Талас ауданы**

**Бостандық ауылы**

**«Алғабас» орта мектебі**

**Жақай Ғалия Әбдіманапқызы**

Қазақ тілі . 3-сынып
**Сабақтың тақырыбы:**Буын және тасымал
**Сабақтың мақсаты:**
**1. Білімділік:**Оқушылардың буын және тасымал жөніндегі ұғым мен түсініктерді қабылдауына мүмкіндік бере отырып, жаттығумен жұмыс арқылы оқушылардың білімді бекітуіне ықпал ету.
**2. Түзеу:**Пікірін еркін жеткізуіне жағдай тудыру, түйсіну, сезіну, көз жеткізу арқылы ой дәлдігін қалыптастыруға баулу.
**3.Тәрбиелік:**Жұмыс жүйелілігін қалыптастыруға жол ашу.
**Сабақтың түрі:** дәстүрлі сабақ
**Сабақтың әдіс-тәсілі:**түсіндіру, сұрақ-жауап.
**Көрнекіліктер:**компьютер, слайд « Алма бағы», дайын буындар, карташалар.
**Сабақтың барысы:**
**1. Ұйымдастыру кезеңі: Оқушылармен амандасу, түгендеу .**2. **Психологиялық дайындық.**
Шеңбер болып тұрайық жылы жүзбен,
Бізге келсін қуаныш нұр іздеген.
Шуақ толы жанымыз,жүрегіміз,
Үлгі алсын көрген жан мына бізден.
Бір-бірімізге күлімдейміз, қолымызды қысып амандасамыз, қатты құшақтасамыз.
3.**Үй тапсырмасын тексеру.**
Ережені еске түсіру. « Сөздер буындардан құралады.
Сөзде қанша дауысты дыбыс болса, сонша буын болады.»
/ауызша мысалдар/
Ойын «Аспаннан буын жауғанда»
/буындарды орнына қою/
Тақтаға кезектесіп шығып жазады.
Ба,ла, пар,та, тақ,та, кі,тап. / буындарынан сөз құрау./
4.**Дәптермен жұмыс.**
Бала,парта, тақта, кітап сөздерін дәптерге жазып дауысты дыбыстың астын қызыл қарындашпен сызу.
5. **Сөздерді буынға бөліп оқу.Әр сөзде неше буын бар екенін анықтау**
Гүл,еден,мұз, асық, қобыз, сырнай,бағбан,әнші, балапан,домбыра.
Тапсырмаларды оқушыларға тізбектеп оқыту. Олардың қателерін дер кезінде түзету.
6.**Сергіту сәті.**
Қоюланып тағы бұлт,
Жауды жаңбыр себелеп.
Жапырақты жамылып
Бұға қалды көбелек
7.**Тасымалдау жолын көрсет.**
Балалар, тасымалдау туралы не айтасыңдар ?
Егер сөз жолға сыймаса оны буынға бөліп келесі жолға тасымалдаймыз.
Бар-ды,ө-зен , кел-ді, О-тан. Тасымалданбайтын сөзді көрсет
8. **Слайд –шоу. «Алма бағы»**
Әрбір оқушыға жеке-жеке тапсырма беру.
9.**Логикалық ойын « Артығын тап»**
10. Үлестірмелі карташа. Түсіп қалған әріптерді тауып жазып, сөздерді дұрыс буынға бөл.
11. Сабақты қорытындылау.

12.Оқушылар білімін бағалау.
13 .Үйге тапсырма беру.